CELEX: 62014TB0189
Language: da
Date: 2014-07-25 00:00:00
Title: Sag T-189/14 R: Kendelse afsagt af Rettens præsident den 25. juli 2014 — Deza mod ECHA ( »Særlige rettergangsformer — aktindsigt — forordning (EF) nr. 1049/2001 — dokumenter i ECHA's besiddelse, som indeholder informationer indgivet af en virksomhed i forbindelse med dennes ansøgning om tilladelse til brug af et kemisk stof — afgørelse om at give tredjemand aktindsigt i dokumenterne — begæring om udsættelse af gennemførelse — uopsættelighed — fumus boni juris — interesseafvejning« )

8.9.2014   
            
            
               DA
            
            
               Den Europæiske Unions Tidende
            
            
               C 303/32
            
         Kendelse afsagt af Rettens præsident den 25. juli 2014 — Deza mod ECHA
   (Sag T-189/14 R)
   ((»Særlige rettergangsformer - aktindsigt - forordning (EF) nr. 1049/2001 - dokumenter i ECHA's besiddelse, som indeholder informationer indgivet af en virksomhed i forbindelse med dennes ansøgning om tilladelse til brug af et kemisk stof - afgørelse om at give tredjemand aktindsigt i dokumenterne - begæring om udsættelse af gennemførelse - uopsættelighed - fumus boni juris - interesseafvejning«))
   2014/C 303/40
   Processprog: tjekkisk
   
      Parter
   
   
      Sagsøger: Deza, a.s. (Valašské Meziříčí, Den Tjekkiske Republik) (ved advokat P. Dejl)
   
      Sagsøgt: Det Europæiske Kemikalieagentur (ECHA) (ved A. Iber, M. Heikkilä og T. Zbihlej, som befuldmægtigede)
   
      Sagens genstand
   
   Udsættelse af gennemførelsen af ECHA’s afgørelse af 24. januar 2014 vedrørende udbredelse af visse oplysninger, som sagsøgeren har indgivet i forbindelse med proceduren vedrørende ansøgning om tilladelse til brug af det kemiske stof bis(2-ethylhexyl)phtalat (DEHP).
   
      Konklusion
   
   
               1)
            
            
               Gennemførelsen af afgørelse AFA-C-0000004274-77-09/F af 24. januar 2014 fra Det Europæiske Kemikalieagentur (ECHA) udsættes, for så vidt som det i henhold til Parlamentets og Rådets forordning (EF) nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter har givet aktindsigt i en version af kemikaliesikkerhedsrapporten og analysen af løsninger til erstatning af stoffet bis(2-ethylhexyl)phtalat (DEHP), som er mere detaljeret end den version af rapporten, der er forsynet med de overstregninger, der fremgår af begæringen om foreløbige forholdsregler og indeholdt i bilag A.4.5 og A.4.6 til denne begæring med undtagelse dels af informationer vedrørende stoffernes klassificering og etikettering, dels af oplysninger, der specifikt og udelukkende omhandler Arkema France, Grupa Azoty Zakłady Azotowe Kędzierzyn S.A. og Vinyloop Ferrara S.p.A.
            
         
               2)
            
            
               Det pålægges hermed ECHA at undlade at videregive:
               
                           —
                        
                        
                           Kemikaliesikkerhedsrapporten og analysen af løsninger til erstatning af stoffet bis(2-ethylhexyl)phtalat (DEHP), der er omhandlet i punkt 1) i nærværende konklusion, i en version, der er mere detaljeret end den, der er defineret i nævnte punkt 1),
                        
                     
                           —
                        
                        
                           kemikaliesikkerhedsrapporterne og analyserne af løsninger til erstatning af stoffet bis(2-ethylhexyl)phtalat (DEHP), der er indgivet af Arkema France, Grupa Azoty Zakłady Azotowe Kędzierzyn og Vinyloop Ferrara, og som er genstand for ECHA’s afgørelser AFA-C-0000004280-84-09/F, AFA-C-0000004275-75-09/F og AFA-C-0000004151-87-08/F af 24. januar 2014, for så vidt som disse dokumenter er identiske med de, der beskyttes i medfør af punkt 1) i nærværende konklusion.
                        
                     
         
               3)
            
            
               Afgørelsen om sagens omkostninger udsættes.